《西斋秋日杂书五首》
元代·方回

高树夕影疏，老荷秋气馥。
雨余绚斜照，寓此池上目。
鸣蝉一何厉，坐叹白日速。
东家失其儿，忽骇邻妇哭。
归兮空山中，幽啸抱吾独。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。